Karališkas mūšis (2000 filmas)
Karališkas mūšis (angl. Battle Royale, jap. バトル・ロワイアル = Batoru Rowaiaru) – 2000 m. japonų režisieriaus Kindži Fukasaku distopinis veiksmo trileris, pastatytas pagal to paties pavadinimo Koušuno Takamio romaną. Filme pasakojama apie jaunesniųjų vidurinių mokyklų studentų grupę, kurie Japonijos totalitarinės vyriausybės priverčiami kovoti tarpusavyje dėl išlikimo. Filmo biudžetas siekė apie 4,5 mln. JAV dol. Filmas Japonijoje tapo hitu ir yra vienas daugiausiai pajamų surinkusių filmų šalyje. Buvo rodytas ar išleistas video formatu 22 šalyse. Filmas susilaukė pasaulinio pripažinimo ir neretai vadinamas vienu garsiausių Japonijos filmų bei vienu geriausių režisieriaus Kindži Fukasaku filmų. Režisierius mirė kurdamas šio filmo tęsinį, nufilmavęs tik vieną sceną su Takeši Kitano. 2003 m. jį užbaigė jo sūnus Kenta Fukasaku ir dedikavo tėvui.